《寄王敬美太常时新赴白下任》
明代·胡应麟

一官谁道太常閒，六代名山任意攀。句曲洞前扪峭茜，石头城下弄潺湲。

青天跨凤高台去，白日飞驺大桁还。若问季真狂态尽，风流何客伴酡颜。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。